Man op wittebrood deur haai doodgebytŉ 36-jarige man is tydens sy wittebrood deur ŉ haai doodgebyt op die Franse eiland Reunion. Die man was glo in die see op ŉ branderplank sowat 50m van die strand toe hy deur die haai aangeval is. Die haai het hom aan sy arm en been gebyt. Lewensredders het die man uit die water gehaal maar kon hom nie bybring nie. Die man se vrou het die aanval aanskou en was in ŉ toestand van skok. Die aanval het aan die weskus van die eiland naby Saint Gilles plaasgevind. Volgens berigte is dit die eerste haaiaanval vanjaar by dié gewilde toeristebestemming. Drie mense is die afgelope twee jaar in haaiaanvalle dood op die eiland. In Augustus 2011 is ŉ 30-jarige Brit ook tydens sy wittebrood in ŉ haaiaanval dood in die Seychelle.